[Video] Ondersoek ná twee uit vangwa ontsnap‘n Skermskoot uit die video. Die video is vermoedelik Donderdag in Stanfieldlaan in Pinetown geneem en wys hoe ŉ man die agterdeur van die vangwa oopdruk en ontsnap, waarna nog ŉ man op dieselfde wyse ontsnap. Een van die mans druk die deur weer toe voor albei weghardloop. Kapt. Nqobile Gwala, provinsiale polisiewoordvoerder, het aan Maroela Media bevestig dat die polisie bewus is van die voorval. “Die voertuig was behoorlik gesluit en daar word vermoed dat iemand met die onderste grendel aan die deur gepeuter het,” het Gwala gesê. Gwala het die optrede van lede van die publiek wat die verdagtes tydens die poging toegejuig het, veroordeel. “Dit is kommerwekkend om lede van die publiek te sien wat vermeende misdadigers bystaan en wil help ontsnap in plaas van om die ontsnapping te voorkom,” het Gwala bygevoeg. Die Pinetown-polisie ondersoek die voorval.